NaiveNeuron/SloPal huggingface dataset:
Kuffa, Štefan, poslanec NR SR (2015-09-29):
No ďakujem za slovo. Pánu doktorovi Osuskému tak by som asi takto povedal, on je odborník dermatológ, myslím si, že prilba vám nepomôže, keď padnete a máte úraz a vám odtrhne slezinu, alebo máte ju prasknutú. Hovorili ste o slezine, tak neviem, ako by vám tu mohla prilba pomôcť. A ten roztečený mozog môže byť rovnako dospelého, ako aj dieťaťa. Ale ja som hovoril tuná o dobrovoľnosti tej prilby. Tak ako pán doktor Novotný tuná to spomenul a možno ako neurochirurg kolegom bol upozornený na to, možno sa tak cítil. Je to tvoje slobodné rozhodnutie, že tú prilbu si dáš. Ja o tom celom hovorím. Koľko my máme úrazov tých detí, tomu ste nevenovali pozornosť. Tie deti vymetajú krčmy, sú drogovo závislé. Takí sú aj mladí ľudia. Koľko ľudí končí v podstate s úrazmi, hej, to by vedeli na traumatológiách, na chirurgiách aj na patológiách. A ako chránime tieto deti? Ja hovorím o tej dobrovoľnosti preto, lebo možno tá sedemčlenná rodina bude mať veľké auto a s tými sedmoro aj lyžami, aj lyžiarkami, aj tými siedmimi lyžiarskymi kombinézami sa vpracú možno aj tie prilby, ale väčší problém je to doma obchádzať celý rok, hej. Ja tie byty som mal na mysli s tým, aké sú zapratané všelijakými tými rárohmi, aby sa nechal tuná ten priestor takýto voľnejší. Ja som nehovoril, že mne nezáleží na tej ochrane, ale dá sa tá ochrana vymedziť. Keď jednoducho máte vek 18 rokov a zároveň máte vodičský preukaz typu B, tak nemôžete byť vodičom kamióna. Musíte na to jednoducho dozrieť, hej? A takisto prevádzkovatelia týchto vlekov môžu dozerať aj na to, čo sa na tých lyžiarskych tratiach robí. Neviem si to predstaviť na bežeckej trati s prilbou, že by ktosi na bežkách behal dookola... (Prerušenie vystúpenia časomerom.)
Paška, Pavol, predseda NR SR (2013-05-21):
(Hlasovanie.) 142 prítomných, 92 bolo za, 50 sa zdržalo. Tento bod sme schválili.
Érsek, Árpád, poslanec NR SR (2014-12-04):
Ďakujem za slovo. Vážená pani predsedajúca, vážení kolegovia, návrh zákona dopĺňa zákon č. 544/2002 Z. z. o horskej a záchrannej službe v znení neskorších predpisov, ďalej len... Cieľom návrhu zákona je zvýšiť bezpečnosť fyzických osôb pri lyžovaní na lyžiarskej trati a tým aj ochranu ich zdravia a života. Platný zákon upravuje zriadenie postavenia a úlohy horskej záchrannej služby, práva a povinnosti právnických osôb, fyzických osôb v súvislosti s bezpečnosťou osôb nachádzajúcich sa v horskej oblasti. Platný zákon upravuje práva a povinnosti prevádzkovateľa lyžiarskych tratí, avšak absentuje v ňom konkrétna úprava povinností fyzických osôb pri lyžovaní na lyžiarskej trati, ktoré by zabezpečili ich bezpečnosť. Poznatky a skúsenosti ukazujú, že v porovnaní s minulosťou sa podmienky na lyžovanie na lyžiarskych tratiach zmenili. Obľuba lyžovania, snoubordingu sa stále zväčšuje. S rastúcim počtom návštevníkov na lyžiarskych tratiach sa znižuje ich vek a so zimným športom začínajú už aj malé deti. Okrem tohto v súčasnosti sa čoraz častejšie lyžuje v technickom snehu, na technickom snehu. Zmena podmienok spôsobila, že následkom kolízie osôb pri lyžovaní na lyžiarskej trati a pádov čoraz viac dochádza k vážnym zdravotným úrazom a najmä poraneniam hlavy. V záujme zvýšenia bezpečnosti osôb a predovšetkým detí, ochrany ich života a zdravia je nevyhnutné korigovať správanie sa osôb pri lyžovaní na lyžiarskej trati a platný zákon doplniť o povinnosti týchto osôb na lyžiarskej trati. Predmetom návrhu zákona je úprava povinností osôb na lyžiarskej trati, aby sa správali tak, aby neohrozili zdravie alebo životy sebe a inému, alebo nespôsobili škodu sebe a inému, a za tým účelom dodržali pravidlá správania sa na lyžiarskej trati vydané prevádzkovateľom lyžiarskej trate. Návrh zákona zavádza povinnosť deťom mladším ako 15 rokov na lyžiarskej trati počas lyžovania používať ochrannú prilbu. Za porušenie povinností zodpovedá zákonný zástupca alebo fyzická osoba, ktorá sa osobne stará o maloletého na základe rozhodnutia podľa osobitných predpisov. Kontrolovať aj ich dodržanie je povinnosťou prevádzkovateľa lyžiarskej trate, ktorý je zároveň oprávnený zakázať činnosť na lyžiarskej trati osobe, ktorá tieto povinnosti porušuje. Návrh zákona nemá negatívny vplyv ani dopad na štátny rozpočet. Návrh zákona je v súlade s Ústavou Slovenskej republiky a jej zákonmi, ako aj medzinárodnými zmluvami, ktorými je Slovenská republika viazaná. Navrhovaná právna úprava je porovnateľná s právnou úpravou európskych štátov. Dovoľte mi pár slov povedať. Tento zákon v okolitých krajinách Slovenskej republiky platí, sami máte s tým aj skúsenosti, že deti bez pripravenosti, bez ochranných, ochrany, ako je prilba na hlavu, nepúšťajú na trať. Toto chceme zaviesť aj na Slovensku. Je to absolútne apolitický zákon a dbá o to, aby naše deti bezpečnejšie lyžovali a neboli ohrozené týmito poraneniami. Ďakujem, to je všetko.
Krúpa, Juraj, poslanec NR SR (2021-09-16):
Ďakujem veľmi pekne. Vážený pán predsedajúci, dovoľte, aby som ako spravodajca vystúpil a predniesol túto správu spravodajcu o výsledku prerokovania tohto návrhu vo výboroch. Výbor Národnej rady Slovenskej republiky pre obranu a bezpečnosť ako gestorský výbor k návrhu na dočasné rozšírenie zapojenia Slovenskej republiky do vojenskej operácie EUNAVFOR MED IRINI podáva Národnej rade Slovenskej republiky túto správu. Predseda Národnej rady Slovenskej republiky svojím rozhodnutím č. 670 z 31. augusta 2021 pridelil návrh na dočasné rozšírenie zapojenia Slovenskej republiky do vojenskej operácie EUNAVFOR MED IRINI na prerokovanie Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Zahraničný výbor Národnej rady Slovenskej republiky o predmetnom návrhu nehlasoval, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný. Výbor Národnej rady Slovenskej republiky pre obranu a bezpečnosť návrh na dočasné rozšírenie zapojenia Slovenskej republiky do vojenskej operácie EUNAVFOR MED IRINI prerokoval a hlasovaním odporučil Národnej rade Slovenskej republiky na základe čl. 86 písm. l) Ústavy Slovenskej republiky vysloviť súhlas s dočasným rozšírením zapojenia Slovenskej republiky do vojenskej operácie EUNAVFOR MED IRINI. Prílohou tejto správy je návrh na uznesenie Národnej rady Slovenskej republiky. Ďakujem, pán predsedajúci, skončil som, otvorte, prosím, rozpravu.
Baláž, Radovan, poslanec NR SR (2016-09-08):
Ďakujem pekne za slovo. Keďže si ctím rokovací poriadok, tak budem reagovať na pána Galeka, hoci by si aj pán Simon zaslúžil nejakú tú reakciu. A vám, pán Galek, chcem poďakovať, že ste nám prečítali nejaké literárne diela. A v tom vašom vystúpení, ktoré sa týkalo konkrétne k tomuto návrhu, som zachytil iba jednu vec, ktorá vám v tom vadí, a to sú tie vizuály, ktoré by tu nebolo možné predkladať. To vaše porovnanie alebo to vaše zobrazenie, že ako chcete na A trojke zobraziť veľkosť elektrárne veternej, to fakt neviem, že ako by ste nám to vedeli ukázať, že v akej veľkosti to je. Ale ak naozaj predpokladám, že ste členom nejakého výboru, kde sa o veciach bavíte a tam môžete si ukazovať čokoľvek, aj tie vaše elektrárne. A myslím si, že naši kolegovia, ktorí sú v tom výbore, nám povedia, že aká veľkosť tých elektrární je. Ďakujem.
Blanár, Juraj, podpredseda NR SR (2021-11-04):
Pán poslanec Šefčík, s faktickou poznámkou.
P. Hrušovský, predseda NR SR: (2005-02-08):
M. Abelovský, poslanec: Čiže budeme hlasovať len o bode 2. Dajte, pán predseda, hlasovať o bode 2.
P. Hrušovský, podpredseda NR SR: (2001-12-17):
P. Finďo, poslanec: Ďakujem za slovo, pán predsedajúci. Pán poslanec Husár mal veľmi dobre pripravené svoje vystúpenie a iste mnohé veci, ktoré tam spomenul. Človek, ktorý dlhší čas nepracuje v tejto oblasti a nezaoberá sa neziskovými organizáciami, príp. činnosťou v takých organizáciách, ktoré poskytujú všeobecne prospešné služby, môže nadobudnúť tento pocit, ale ja by som uviedol niekoľko faktov, ktoré sú veľmi dôležité pre tento prípad. Po prvé, otázka vkladu majetku. Je normálne, ak sa požaduje, aby niekto, kto zakladá obchodnú spoločnosť, vložil majetok. Je však už menej normálne, aby sa pri prípade neziskovej organizácie záujemca zaväzoval vkladom nejakého vysokého majetku, pretože jednoducho tým by sme anticipovali vývoj v neziskovej organizácii, že to bude tunelárska organizácia, cez ktorú si niekto tie vložené prostriedky vráti, pretože iným spôsobom jednoducho to nepôjde, pretože vlastníkom majetku nie je zakladateľ, ale nezisková organizácia ako taká. Ďalší problém, ktorý tu načal pán poslanec, je otázka lukratívnosti celej neziskovej organizácie. Nuž môžem povedať, že štátne rozpočtové a príspevkové organizácie sú vo všeobecnosti výrazne zadlžené. Podľa zákona budú musieť prevziať všetky záväzky aj pohľadávky na seba. To znamená, že nebudú až tak lukratívne, pretože mnoho razy záväzky sú vyššie ako cena. A posledné, čo sa týka bankrotu. Upravuje to § 14 zákona o neziskových organizáciách, ktorý sa nenovelizuje v súčasnej novele. A myslím, že to upravuje dobre.
A. Belousovová, podpredsedníčka NR SR: (2010-03-03):
Slovo má pán poslanec Miklós a po ňom pani poslankyňa Tkáčová.
Bugár, Béla, podpredseda NR SR (2017-12-05):
Pán poslanec Matovič.
Kondrót, Maroš, poslanec NR SR (2013-06-21):
Ďakujem pekne. Ďakujem pekne, pán Matovič, teda za príspevok, samozrejme, ho opäť pozorne počúvam. Takto, no ja dúfam, že sa vy nikdy nestanete premiérom, pretože určitá zvrhlosť vo vašom myslení ma napĺňa vážnymi obavami. Ja neviem, vy len hľadáte, kde by ste čo oklamali, ošmekli, zneužili a tak ďalej. Hovoríte o bordeli za 3 mld. To myslíte vážne? Tisíc prostitútok? Veď to sú 3 mil. na jednu osobu. To si neviem predstaviť, preboha! Hej, čiže ako to sú, to sú také rádovo pekné táraniny. Doteraz platilo 30-tisíc eur. Ja si myslím, že to je málo, na tom sa asi zhodneme, preto to dvíhame na 100-tisíc, hej, 30-tisíc eur platilo doteraz, to vám nevadilo, do toho nikto nepichal, nerýpal. Tento zákon platí, čo sa týka vyvlastňovania, 14 rokov. Prijala ho Dzurindova vláda. 30-tisíc eur, miliarda korún, platilo 14 rokov, takisto do toho nikto nerýpal. Trošku to dvíhame. Myslíte si, že Eurovea je zlý projekt? Ja si myslím, že je to dobrý projekt. Vašej babke vyťali čerešne. Na pozemkoch môjho deda stojí Duslo Šaľa. Nemali sme ho postaviť kvôli, ja neviem, 500 metrom štvorcovým? Pozrite sa, však áno, potom nepostavíte nič, pán kolega. Predstavte si, že niekde stojí pôda ladom, ktorá je úplne zbytočná, vymyslím si príklad Kysuce, a príde tam veľký investor a povie, že tam postaví jedno nádherné centrum turistického ruchu, postaví tam Diesneyland alebo Aquapark, nie každému sa to bude páčiť, ale tristo ľudí bude chcieť predať a jeden Matovič bude vydierať, lebo on predať nechce. Čiže to právo tých 300 ľudí bude ohrozené právom jedného človeka, to tiež nie je správne. Čiže neakceptujem túto vašu pripomienku. Nie je to chystané na žiaden konkrétny projekt. Ropovod som vám vravel minule, je nachystaných... (Prerušenie vystúpenia časomerom.)
Blaha, Ľuboš, podpredseda NR SR (2024-05-03):
Na vaše vystúpenie, pani poslankyňa, evidujem tri faktické poznámky. Ako prvá sa prihlásila pani poslankyňa Veronika Veslárová, nech sa páči.
D. Lipšic, podpredseda vlády a minister spravodlivosti SR: (2004-05-14):
Návrh novely ústavy je veľmi stručný a zahŕňa len dva body. Jedným z nich je zakotvenie inkompatibility mandátu poslanca Európskeho parlamentu s mandátom poslanca Národnej rady a druhým bodom je rozšírenie právomoci Ústavného súdu rozhodovať o ústavnosti a zákonnosti volieb. Ja verím, že pôjde o posledný prípad, keď Národná rada bude rokovať o návrhu novely ústavy v skrátenom legislatívnom konaní. A predpokladám vzhľadom na naše ústavné tradície, že pôjde aj o posledný prípad, keď Národná rada bude rokovať o vládnom návrhu novely ústavy. Ďakujem, pán podpredseda.
P. Hrušovský, predseda NR SR: (2003-11-05):
Panie poslankyne, páni poslanci, prosím, aby ste zaujali miesta v rokovacej sále. Zároveň sa chcem ospravedlniť, že sme nepokračovali v rokovaní v čase, ktorý sme si určili na rokovanie poslaneckých klubov, vážnosť zákona, ktorý prerokúvame, si vyžiadala dlhšie rokovanie poslaneckých klubov. Prosím teraz spoločného spravodajcu výborov pána poslanca Abrhana, aby z poverenia gestorského výboru uvádzal návrhy hlasovania k vládnemu návrhu zákona o organizácii štátnej správy na úseku cestnej dopravy a pozemných komunikácií a o zmene a doplnení niektorých zákonov. Pán poslanec Abrhan, máte slovo. Pán minister, zaujmite miesto určené pre členov vlády, prosím, aby ste nevyrušovali pána podpredsedu Národnej rady Bugára. Pán poslanec Abrhan, máte slovo.
Gröhling, Branislav, poslanec NR SR (2019-02-18):
Ďakujem veľmi pekne. Ja k trom kolegom. Ja poprosím kolegyňu Zuzku Zimenovú, aby naozaj vysvetlila, aký je problém, čo sa týka asistentov, a aký je problém v rámci inklúzií, keď už tu máme to inkluzívne školstvo, aby reálne kolegovia pochopili, že čo sa deje, aké sú fakty. A k dvom kolegom. Pán kolega Soboňa, prosím vás, pani ministerka nevybojovala platy pre učiteľov, platy sa zvyšujú v celom sektore, zvyšujú sa od 1. januára alebo zvýšili sa od 1. januára 2019. Pani ministerka by ich vybojovala vtedy, keby tie platy sa zvýšili k 1. septembru 2018, tak ako to bolo písané v programovom vyhlásení vlády. Vtedy by sme mohli povedať, že áno, ona vydobyla platy učiteľom, ale nie takýmto spôsobom. Čo sa týka tej odmeny, tak to dúfam, že nemyslíte vážne, čo ste povedali, veď sme tu zažívali niekoľko rokov, že dostávali odmeny učitelia z ministerstva vnútra. Tam ich dostávali akým spôsobom? Tieto odmeny sa dávajú cez dohadovacie konanie, ktoré je špeciálne smerované, dokonca na ministerstve na to majú aj tlačivo, pretože ho používali niekoľkokrát. Oni toto tlačivo poslali jednotlivým zriaďovateľom, ktorí to vypísali, že koľko majú učiteľov a koľko tým pádom peňazí potrebujú, a na základe toho sa, vyčlenilo ministerstvo peniaze. Takže ak by pani ministerka chcela dať tú 100-eurovú odmenu tým učiteľom, tak by ju kľudne mohla dať. A čo sa týka, pán kolega Paška, ak by pani ministerka na základe zverejnenia jednotlivých informácií konala, tak by som nepovedal nič, ale ona najskôr obhajovala tie posudky, najskôr obhajovala preklepy a až potom dávala trestné oznámenie, až potom odvolávala jednotlivých ľudí. A to znamená, že nechcela konať, iba na základe verejného tlaku, to sa udialo a až potom konala.
Grendel, Gábor, podpredseda NR SR (2023-02-14):
Poslanec Miroslav Suja.
Viskupič, Marián, poslanec NR SR (2019-09-19):
Ďakujem za slovo pán predseda. Vážený pán predseda, vážená pani poslankyňa, vážení páni poslanci, na rokovanie Národnej rady Slovenskej republiky predkladám návrh poslancov Národnej rady Slovenskej republiky pána Klusa, pána Gröhlinga a Viskupiča, návrh zákona, ktorým sa dopĺňa zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov. Predloženým návrhom zákona sa ukladá povinnosť poslancovi zastupiteľstva samosprávneho kraja bezodkladne oznámiť úradu samosprávneho kraja skutočnosti, ktoré uňho nastali a s ktorými zákon spája stratu mandátu. Predloženým návrhom reagujeme na požiadavky aplikačnej praxe, keďže dnes poslanci, resp. bývalí poslanci túto povinnosť nemajú a samosprávny kraj sa o skutočnostiach, pre ktoré poslancovi zanikol mandát, vôbec nemusí dozvedieť. Obdobná úprava je v § 25 ods. 3 zákona č. 369/1990 Zb. o obecnom zriadení v znení neskorších predpisov. Táto úprava je tam dlhé roky. Ide o nasledujúce skutočnosti: právoplatné odsúdenie za úmyselný trestný čin alebo právoplatné odsúdenie za trestný čin, ak výkon trestu odňatia slobody nebol podmienečne odložený, ďalej skončenie trvalého pobytu v obci na území samosprávneho kraja a tiež zánik mandátu podľa osobitného zákona, ktorým je ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov. Návrh zákona je v súlade s ustanoveniami Ústavy Slovenskej republiky, inými ústavnými zákonmi a zákonmi, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie. Tento návrh zákona nebude mať vplyv na verejné financie, nebude mať vplyv ani podnikateľské prostredie, na životné prostredie, na informatizáciu spoločnosti, nebude mať ani vplyv na manželstvo, rodičovstvo, rodinu a ani sociálne vplyvy. Vážené kolegyne, kolegovia, dovoľte mi požiadať o podporu predloženého návrhu. Ďakujem, pán predseda, skončil som.
Matovič, Igor, poslanec NR SR (2018-05-24):
Ale ja mám právo hodnotiť... (Prerušenie vystúpenia predsedajúcim.)
Hort, Milan, podpredseda NR SR (2011-12-01):
Vážené panie poslankyne, vážení páni poslanci, prajem príjemné popoludnie. Budeme pokračovať v rokovaní tretieho dňa 26. schôdze Národnej rady Slovenskej republiky v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a živnostenský zákon, máte ho ako tlač 587. Prosím pána podpredsedu vlády a ministra práce, sociálnych vecí a rodiny Slovenskej republiky Jozefa Mihála, aby zaujal miesto určené pre navrhovateľov. Rovnako prosím pani spoločnú spravodajkyňu z výboru pre sociálne veci, pani poslankyňu Moniku Gibalovú, aby zaujala miesto určené pre spravodajcov. Skôr ako dám slovo pánovi poslancovi Branislavovi Ondrušovi, ktorý má prerušené vystúpenie v rozprave, dovoľte, aby som vás informoval, tých, ktorí ste prejavili záujem sedieť v tejto sále už od 14.00 hodiny, že o 17.00 hodine bude hlasovanie o zákone, ktorý máme pod tlačou 509, kde je spravodajkyňou pani Aštaryová. Ide o zákon o účtovníctve. Teraz budeme pokračovať už spomenutým návrhom zákona v prerušenej rozprave. Po ňom bude nasledovať tlač 583, ide o návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon Národnej rady č. 120 o platových pomeroch. Tam bude navrhovateľom pán poslanec a predseda parlamentu Pavol Hrušovský. Potom bude nasledovať zákon, ktorý máme ako tlač 590, a je tam navrhovateľom pán Ivan Mikloš. Ide o daň z príjmov a potom bude nasledovať zákon o sociálnom poistení. Všetky tieto zákony prerokovávame ako zákony v skrátenom konaní. Máme ich všetky posunuté do druhého čítania, a to poradie je zoradené tak, ako som ho teraz prečítal. Tak poprosím tých, ktorí majú vo svojich poslaneckých kluboch niekoho z navrhovateľov alebo spravodajcov, aby ich informovali o programe, ktorý bude nasledovať. Keď prerokujeme tieto zákony a ak to vyjde do 17.00 hodiny, že by sme ich aj odhlasovali, tak potom bude nasledovať zákon roka, čiže zákon o štátnom rozpočte. Skôr ako tieto zákony nebudú prerokované a odhlasované, nie je možné rokovať o zákone o štátnom rozpočte. Ďakujem za porozumenie aj pánovi poslancovi Ondrušovi a teraz mu dávam slovo, aby dokončil svoje vystúpenie v rozprave k zákonu. (Reakcie z pléna.)
Pčolinský, Peter, podpredseda NR SR (2023-01-24):
S ďalšou faktickou pán poslanec Šefčík.
Štefanec, Ivan, poslanec NR SR (2011-09-14):
Pán predsedajúci, budeme hlasovať o tom, že prerokujeme vládny návrh zákona v treťom čítaní ihneď.
Žiga, Peter, podpredseda NR SR (2024-01-09):
Pán poslanec Gröhling. Skúste zapnúť pána poslanca.
Raši, Richard, poslanec NR SR (2022-02-22):
Chcem poprosiť, Peter Pellegrini, aby si uznal reakciu pani poslankyne Kozelovej, pretože naozaj iba keltské pamiatky stoja za ministrom Mikulcom. Už iba keltské, aj tie sa postupne rúcajú. Pán poslanec Kazda, máte asi ťažké ráno, lebo to bola úplná disharmónia myšlienok, čo ste povedali. (Prerušenie vystúpenia predsedajúcim.)
Laurenčík, Milan, podpredseda NR SR (2021-10-22):
Reagovať bude teraz pán minister zahraničných vecí, prosím, dajte mu mikrofón, ďakujem.
Blanár, Juraj, podpredseda NR SR (2023-02-10):
Teraz udeľujem slovo v rozprave poslancovi Igorovi Matovičovi, po ňom bude vystupovať pán poslanec Milan Vetrák.
P. Hrušovský, podpredseda NR SR: (2001-09-07):
Nech sa páči, pán poslanec Kalman. J. Kalman, poslanec: Ďakujem pekne za slovo, vážený pán podpredseda. Pán kolega Tkáč jednoznačne poukázal aj na skutočnosť nerešpektovania sociálnych partnerov. Tiež som o týchto otázkach hovoril pred dvoma dňami, ale v tom čase som nepovažoval za potrebné citovať zo stanoviska Konfederácie odborových zväzov. Keďže pán Tkáč veľmi vehementne o týchto otázkach správne hovoril, dovoľte, aby som na jeho doplnenie a na vašu ilustráciu prečítal zo stanoviska Konfederácie odborových zväzov, ktoré bolo predložené 20. 7. 2001 na Radu hospodárskej a sociálnej dohody. Citujem: „Ani jeden z návrhov zákona navrhovaných variantov zvýšenia dôchodkov o 1 %, 3 %, 5 % alebo 7 % nezabezpečí zachovanie reálnej hodnoty dôchodkov na tej úrovni, ako dosiahli za rok 2000. Pokles reálnej hodnoty dôchodkov by znamenal pokles úrovne príjmov, a tým aj životnej úrovne dôchodcov, ktorí predstavujú jednu tretinu obyvateľstva Slovenskej republiky. KOZ SR zásadne nesúhlasí s valorizáciou dôchodkov na nižšej úrovni, ako je výška inflácie, a trvá na zachovaní dosiahnutej reálnej hodnoty dôchodkov. Predpokladaný rast životných nákladov má za rok 2001 dosiahnuť 9,4 %, čo je tesne pod hranicou rastu určeného zákonom pre vznik nároku na úpravu dôchodkov. Vzhľadom na zaužívanú prax upravovať dôchodky iba raz ročne aj keby tento už aj tak vysoký rast životných nákladov prekročil hranicu 10 %, valorizácia dôchodkov by tento stav nekopírovala a v nasledujúcom období sa tento ukazovateľ opäť bude sledovať iba za obdobie od posledného zvýšenia dôchodkov, čo spôsobuje neustály pokles reálnej úrovne dôchodkov aj napriek zákonnej povinnosti upravovať dôchodky na základe určených ukazovateľov.“ Vážené dámy a páni, opäť pripomínam, ani raz počas vašej vlády sociálni partneri nedospeli k dohode s vami navrhovanou valorizáciou dôchodkov a tak bolo tomu aj v tomto roku. Ak chceme rešpektovať sociálne partnerstvo, ak chceme rešpektovať argumenty, opätovne vyzývam a žiadam – prehodnoťte stanovisko, ktoré ste prijali na výbore.
M. Číž, podpredseda NR SR: (2009-02-04):
Máme za sebou uvedený návrh zákona, ktorý uviedol pán minister Mikolaj, a máme za sebou aj spravodajskú správu, zaujala aj pani spravodajkyňa miesto určené pre spravodajcu, takže otváram všeobecnú rozpravu. Chcem vám pripomenúť, že písomne je prihlásený do rozpravy pán poslanec Martin Fronc. Takže mu dávam slovo. Po jeho vystúpení otvoríme možnosť pre prihlásenie sa do rozpravy ústne.
Hargaš, Ján, poslanec NR SR (2023-12-18):
Ďakujem pekne, kolegovia, kolegyne, za vaše reakcie, dovolím si vyjadriť sa k niektorým z nich. Pán Dostál, súhlasím s vami, že treba na kompetenčný zákon pozerať možno cez inú optiku po výmene, po výmene vlády, ale aj tak by som trval na tom, že aj keď už teda prižmurujeme oko nad tým skráteným legislatívnym konaním, tak aspoň by mala byť dodržaná nejaká základná technika toho, ako je ten zákon odôvodnený. Čiže dôvodová správa, doložka vplyvov, to všetko pre mňa je úplne štandard, ktorý by tam mal byť, aj keď už teda uznáme, že možno aj nejaké hospodárske škody by, by nám, by nám hrozili, čo by sme sa mali tiež okrem iného dočítať aj v tej, v tej doložke. Pokiaľ ide o „šprot“, plne podporujem váš návrh vrátiť tento zákon na prepracovanie a nielen kvôli tomuto jednému preklepu. Sú tam oveľa zásadnejšie veci. Ďakujem, pán poslanec Dvořák, za upozornenie na to, aká dôležitosť je nezávislých inštitúcií a ako to môže dopadnúť, keď tieto inštitúcie nemajú dostatočný mandát, dostatočnú podporu na to, aby vykonávali svoju prácu. Pevne verím, že ďalšie takéto, ďalšie takéto príklady uvedieš aj v ústnej časti rozpravy, pretože naozaj to je veľmi dôležité, upozorňovať na to, prečo tu máme ÚDZS, čo zabezpečuje a čo prestane zabezpečovať, ak jeho nezávislosť bude ohrozená. Ďakujem aj tebe, pán poslanec Štefunko, za peknú anekdotu s cestujúcim cestovným ruchom. No naozaj pri absencii nejakého vecného zdôvodnenia opretého o fakty a dáta, tak to naozaj vyzerá tak, že máme tu nejakú cestujúcu agendu, ktorá v jednom momente pristála a začala sa z nej, žiaľ, robiť, robiť politická, politická trafika. No a ďakujem aj poslancovi Valáškovi za pripomenutie toho, toho medzinárodného kontextu. Naozaj porovnávajme jablká s jablkami, hrušky s hruškami a keď už sa teda vehementne chceme porovnávať s inými krajinami Európskej únie, tak sa poďme pozrieť na to, ako tam funguje kultúra nezávislých inštitúcií v týchto krajinách a potom si to povedzme. Ďakujem.
Suja, Miroslav, poslanec NR SR (2021-05-11):
Ďakujem za slovo. Pani kolegyňa, ďakujem za vaše vystúpenie ako neodborníčky, preto si vážim, že ste aj tak vystúpili. Poviem vám veci, v ktorých ste nemali pravdu, ale v dobrom, aby ste vedeli tým poľovníkom vysvetliť, s ktorými ste boli. Nie je pravda, že sa peniaze nekontrolujú. Posiela sa pravidelne ročné vyúčtovanie a Finančná správa, ako to zaznelo na výbore, a tam je do detailov presne určené, na čo sú, takže keby sa niektorí poľovníci venovali aj, dá sa povedať, byrokracii, ľudovo povedané, a nielen strieľaniu po hore, tak by vedeli, že táto výročná správa sa za komoru vydáva. Ďalej nie je pravda, čo vám hovorili, že komora má na starosti prideľovanie revírov, bonitu revírov a ich ohodnocovanie. To nemá s komorou nič, pani kolegyňa, spoločné. Môžte im to vysvetliť, na to komora nemá žiaden dosah. Ani na prideľovanie revírov, ani na dražbu revírov. Čo ste veľmi správne povedali, áno, korupčné správanie pri prideľovaní revírov, rôzne protekcie, samozrejme, zasa len za peniaze. Áno, to tu bolo, je, toto treba odstrániť, ale toto nemá s komorou nič spoločné. Že tam dochádzalo k takémuto konaniu, to si nebuďme, nenahovárajme, to je pravda, ale na to je polícia, aby konala, a nie my. Autá v lese sú teraz už obmedzené. Veľakrát je zákaz, že tam môžu ísť len tí, čo sú tam majitelia alebo lesní hospodári, prípadne poľovníci, lesná stráž a ľudia s oprávnením. Skoro všade sú už značky, kde zakazujú normálne ísť autom do lesa. Takže to je, neviem, o aký príklad sa konkrétne jedná. Neviem sa presne k tomu vyjadriť. A ešte jedna vec. Chceme hovoriť, aby štát nahradil komoru. Komora má členov, ktorí sú znalí miestnych pomerov. Páni a dámy, znalí miestnych pomerov. Nikdy žiaden úradník z okresného mesta bývalého, ako je Zvolen, ak by to tam bolo, alebo v Bystrici, nebude vedieť, čo je v Hornom Tisovníku, lebo ak stade priamo nie je, lebo nie je znalý miestnych pomerov. A tie organizácie poľovné sú všade rozdelené, majú svoje zastúpenie a vždy sú to členovia stade. Tí poznajú miestne pomery. To sme, odstráňme, čo je zlé, a čo je dobré, nahajme.
Šimečka, Michal, podpredseda NR SR (2024-04-16):
Ďakujem veľmi pekne. Pán poslanec Muňko, prosím.
V. Veteška, podpredseda NR SR: (2004-01-22):
D. Podracká, poslankyňa: Ďakujem za slovo, pán predsedajúci. Chcem sa pripojiť do tejto diskusie a oceniť postoj pána poslanca. Ale keď som pred dvoma týždňami pozerala O päť minút 12, tak všetci čelní predstavitelia našich politických strán, ktorí tam sedeli, načali tiež istým spôsobom túto tému a hovorili, že na Slovensku ešte nedozrel historický ani iný čas na to, aby žena sa takto mohla chápať, realizovať a mala takéto postavenie, že ešte predsa len na Slovensku tie kresťanské tradície, historické tradície a iné povinnosti ženy prevažujú, že ešte stále sa nedostala do takého postavenia, ako by sa mala, a že to ešte chvíľu potrvá a že máme byť trpezliví a tak ďalej. Takže sa nazdávam, že tieto veci treba najprv zmeniť v myslení mužov a potom sa ženy k tomu pridajú. A myslím si, že pán poslanec Heriban je v tomto priekopníkom a ako pilotovi, myslím si, aspoň za toto mu patrí naša pocta.
Jurinová, Erika, podpredsedníčka NR SR (2014-04-01):
Ďakujem pekne, pani predsedajúca. Váš príspevok, pán predseda výboru, bol taký pozitívny, tak ste sa tu až dušovali, že ako ste naozaj za to, aby bol takýto ústavný zákon prijatý, čo ma veľmi potešilo na jednej strane. Hovorili ste  o stabilite, ktorú som vlastne aj ja spomenula vo svojej faktickej poznámke o tej kontinuite, že ako naozaj, že máte záujem, aby teda ten druhý pilier pokračoval už v akejkoľvek forme alebo aspoň v takej forme, ako ho teraz poznáme. Nejako to nekorešponduje s vyjadreniami vašich kolegov, ktorí tuná predtým vo faktických reagovali. Veď tí mali diametrálne odlišný názor. Teraz však nerozumiem schizofrénii, že či nie ste dostatočne naškolení, alebo tiež máte takú slobodu, že neviete, čo hovoríte? Som z toho prekvapená. Teda teším sa, že stále máte záujem ústavný zákon prijať, a teda asi len ste možno, že nešťastní a ješitní a možno, že ste príliš pyšní na to, aby ste prijali len opozičný návrh. Ďakujem.
Hort, Milan, podpredseda NR SR (2011-07-08):
Pán poslanec nebude reagovať na faktickú poznámku. Bol posledný prihlásený do rozpravy písomne. A teraz otváram možnosť prihlásiť sa do rozpravy ústne. Pani poslankyňa Jarmila Tkáčová ako jediná. Uzatváram možnosť prihlásiť sa do rozpravy. Slovo má pani poslankyňa a spravodajkyňa k tomuto vládnemu návrhu zákona, nech sa páči.
Suja, Miroslav, poslanec NR SR (2021-05-13):
Ďakujem za slovo, pán predsedajúci. Pán poslanec Kasta alebo Gazda, alebo Kazda, neviem presne teraz, Radovan, viete, ako je to tak smiešne, či sa mám smiať, alebo plakať, ako zrazu každému v SaS-ke je zrazu ľúto a nesúhlasí s núdzovým stavom, ako tu všetci, o tom hovoríte. Na tlačovkách vás počúvam, že vy ste s tým nesúhlasili, ja neviem čo. Keď ste s tým nesúhlasili, tak prečo ste zaň vždy zahlasovali? Keby to povedal Marián Viskupič, tak klobúk dole, lebo ten nesúhlasil a nezahlasoval, ale vy farizejsky na čele s vaším predsedom, jój, my s tým nesúhlasíme, ale tu s Ondríkom Dostálom ste dvíhali ručičky alebo stláčali gombíky, len aby to prešlo vždy. Ale stále ste sa vyjadrili, jój, my s tým nesúhlasíme. Vy teraz tu prídete a poviete, uhm, my sme nikdy s tým neboli stotožnení, ale stále sme za to zahlasovali. Tak ak s niečím nie som stotožnení, tak za to nezahlasujem. Tak, ako urobil Marián Viskupič, ten sa môže pozrieť do zrkadla na rozdiel od vás, a preto sa pýtam, prečo nie skôr tento zákon. Pán poslanec Kazda, zo SaS-ky, prečo SaS-ka nedala tento zákon skôr? Včera som pozeral tú vašu tlačovku, no paráda. Nestihol som sem prísť, aby som zareagoval skôr. Doteraz nevznikali žiadne škody? Vy ste, to aby nevznikli škody veľkého rozsahu. A čo si myslíte, že posledné mesiace na Slovensku vznikalo? Každý mesiac škody. Škody také, že veľa firiem sa už nespamätá nikdy. Škody také, že veľa ľudí sa nespamätá nikdy, to vám nevadilo. Ale zrazu, keď sa to už má končiť, tak chytro, chytro, aby sme si zasa urobili nejaké bodíky, aby sa nepredlžoval núdzový stav, tak mi v SaS-ke sme proti, lebo môžu vzniknúť škody veľkého rozsahu. Tak sa pýtam, za posledné mesiace nevznikali veľké škody, pán poslanec Kazda.
M. Sabolová, poslankyňa: (2009-04-28):
Keďže si myslím, že lepším návrhom je vytvoriť takú legislatívnu normu, v ktorej by všeobecný právny predpis, ktorý vydá ministerstvo zdravotníctva, určil, kto nepotrebuje tieto povinné výmenné lístky, zdá sa mi, že tento môj návrh je lepší, a preto navrhujem, aby sa v čl. III  doplnil novým bodom, ktorý znie: V § 12 ods. 13 sa za slová „všeobecného lekára“ dopĺňa nová veta, ktorá znie: „Špecifikáciu špecializovanej ambulantnej starostlivosti poskytnutej bez odporúčania všeobecného lekára určí všeobecne záväzný právny predpis, ktorý vydá ministerstvo zdravotníctva.“ Určuje sa tu spôsob povinnosti vypisovať výmenný lístok všeobecným lekárom pre špecializovanú ambulantnú starostlivosť, vytvára sa väčší priestor pre ministra zdravotníctva, ktorý by mohol nielen špecifikovať špeciálnu ambulantnú starostlivosť, ale mohol by vo vykonávacom predpise aj určiť, ako má ten výmenný lístok vyzerať. Čo na ňom má byť, aby sme konečne túto vec legislatívne ukončili. A myslím si, že súčasné platné znenie vytvorilo viac administratívy a nezabránilo zneužívaniu poskytovania zdravotnej starostlivosti a len predlžuje proces začiatku špecializovanej liečby pre pacientov. Pozmeňujúci návrh odovzdávam kolegovi Valockému ako spravodajcovi. Vážení páni poslanci, kolegyne, kolegovia, vzhľadom na to, že tento návrh má príliš veľa vedľajších noviel a nie je transparentný a neukazuje, aký dopad na štátny rozpočet prinesie a na verejné financie, preto vás chcem požiadať, aby ste podporili procedurálny návrh kolegu Novotného vrátiť navrhovateľovi na dopracovanie. Kresťanskodemokratické hnutie tento návrh, tak ako je vcelku po týchto pripomienkach, ktoré tu zazneli, nemôže potom podporiť.
Jarjabek, Dušan, poslanec NR SR (2015-04-15):
Ďakujem pekne. Dámy a páni, okrem toho politického boja, ktorý tuná prebieha, ja to tu vnímam aj trošku inak, toto celé odvolávanie. Pán minister zdravotníctva súčasný je zodpovedný a rozdráždil kolegov z opozície z toho dôvodu, že si dovolil zastať sa pani bývalej ministerky Zvolenskej v tom zmysle, či naozaj tá kauza bola taká, aká bola, či naozaj tie pochybnosti, ktoré vtedy boli, sú na pravom mieste. Orgány činné v trestnom konaní konajú. Čiže toto je jeho najväčšia vina, že vlastne tu si ktosi dovolil povedať, že či vôbec tá Zvolenská odstúpila, tak ako odstúpila, odstúpila... (Prerušenie vystúpenia predsedajúcou.)
Hrnčiar, Andrej, podpredseda NR SR (2019-09-10):
Ďakujem. Jedna faktická poznámka. Pani poslankyňa Vaľová.
Lehotský, Tomáš, poslanec NR SR (2020-11-27):
Pán predsedajúci, keďže sme odhlasovali body zo spoločnej správy, budeme ďalej hlasovať o podanom pozmeňujúcom návrhu pána Marcinčina.
Hrnčiar, Andrej, podpredseda NR SR (2019-04-04):
Nech sa páči, pán poslanec Dostál.
Hrnčiar, Andrej, podpredseda NR SR (2017-06-13):
Končím možnosť nahlásiť sa s faktickými poznámkami. Dve faktické poznámky. Nech sa páči pán, poslanec Gröhling.
Paška, Pavol, predseda NR SR (2013-05-28):
Pán poslanec Hlina do rozpravy.
Ďuriš Nicholsonová, Lucia, podpredsedníčka NR SR (2017-05-10):
Ďakujem pekne, pán poslanec. Otváram rozpravu. Písomne sa do rozpravy prihlásil za klub OĽANO pán Jozef Viskupič ako jediný písomne prihlásený. Nech sa páči, pán poslanec, máte slovo.
Ďuriš Nicholsonová, Lucia, podpredsedníčka NR SR (2019-01-29):
V rozprave teraz vystúpi ďalšia písomne prihlásená pani poslankyňa Remišová. Nech sa páči.
Pčolinský, Peter, podpredseda NR SR (2023-03-23):
Môžte reagovať, pani ministerka.
Šimečka, Michal, podpredseda NR SR (2023-12-18):
Ďakujem pekne. S reakciou na faktické pán poslanec Lackovič.
P. Paška, predseda NR SR: (2009-04-21):
Otváram rozpravu. Písomnú prihlášku nemám, takže sa pýtam, či chce niekto vystúpiť v rozprave. Nie. Takže vyhlasujem rozpravu za skončenú. Prerušujem rokovanie o tomto bode programu. Prerušujem rokovanie programu 35. schôdze. Vyhlasujem obedňajšiu prestávku a budeme pokračovať o 14.00 hodine. Dobrú chuť prajem. (Prerušenie rokovania o 12.00 hodine.) (Pokračovanie rokovania o 14.00 hodine.)
Pellegrini, Peter, predseda NR SR (2024-02-08):
Prezentujme sa a hlasujme o bode číslo 140 druhého pozmeňujúceho návrhu pána poslanca Galka. (Hlasovanie.) Prítomných 131 poslancov, za 17, proti 76, zdržalo sa 38. Tento bod sme neschválili.
Zmajkovičová, Renáta, podpredsedníčka NR SR (2013-09-20):
Pán poslanec, skutočne vy ste teraz pred chvíľočkou niečo povedali, dodržujme rokovací poriadok. Budeme sa vracať každý deň k predchádzajúcim udalostiam? Takže nech sa páči, k podstate veci.
Zmajkovičová, Renáta, podpredsedníčka NR SR (2013-09-19):
Faktické poznámky na vystúpenie pána poslanca nie sú. Teraz otváram ústnu rozpravu. Pýtam sa, či sa chce prihlásiť niekto do rozpravy ústne. Nie je tomu tak. Vyhlasujem všeobecnú rozpravu za skončenú. Pán navrhovateľ, chcete zaujať v rozprave... (Reakcia navrhovateľa.)
Suja, Miroslav, poslanec NR SR (2021-02-24):
Ďakujem za slovo, pán predsedajúci. Vážení koaliční poslanci, programové vyhlásenie vlády je pre vás len zdrap papiera. Keď vám to vyhovuje, tak sa naň odvolávate a inokedy vám je úplne jedno, že ho porušujete. A, pani poslankyňa Zemanová, ste tu dosť rokov na to, aby ste mohli aspoň počúvať normálne s porozumením. Ja som kritizoval skrátené legislatívne konanie, pani poslankyňa Zemanová. Ja viem, že niekedy sa chcete za každú cenu vyjadriť, ale aspoň počúvajte, čo rečník pred vami hovorí. Vy ste hovorili, aké zákony sme predkladali? Ja neviem, lieky zadarmo. Ako ste hlasovali, SaS-ka? Proti. Zlepšenie vymožiteľnosti práva. Ako ste, SaS-ka, hlasovali, keď sa ozývate? Proti. Zníženie platu poslancov. Ako ste, SaS-ka, hlasovali? Proti. A môžem takto vymenúvať. A ako hlasujete vy? Keď chceme zas, keď chceme znovu otvorenie prevádzok, čo chcel váš minister alebo váš predseda, tak ste sa zdržali alebo ste boli proti alibisticky, vy poslanci SaS-ky. Keď sme chceli, aby sme dostali dáta, čo váš Sulík hovoril v rádiu, že to potrebuje, ako ste hlasovali, keď o štyri hodiny sa toto hlasovalo? Ste sa zdržali alebo ste boli proti, vy poslanci SaS-ky. Ako ste hlasovali, keď tu bol zákon o pomoc podnikateľom? Tak ste povedali, že niektorí jednoducho padnú a hotovo, že prídu ďalší. Takáto to je vaša pomoc podnikateľom, vy poslanci SaS-ky! Tak, pani Zemanová, počúvajte, čo hovorí predrečník, a potom sa vyjadrujte! Ďakujem za pozornosť.
Pellegrini, Peter, predseda NR SR (2015-05-21):
Prezentujme sa a hlasujme o návrhu pána spravodajcu prerokovať tento návrh zákona v druhom čítaní. (Hlasovanie.) Prítomných 123 poslancov, za hlasovalo 18, proti bolo 15, zdržalo sa 90 poslancov. Tento návrh sme neschválili. Poprosím teraz pána poslanca Mikuša, aby uviedol hlasovanie o návrhu poslancov Lipšica, Matoviča a Galka na vydanie zákona, ktorým sa mení a dopĺňa zákon č. 25/2006 Z. z. o verejnom obstarávaní, tlač 1486. Nech sa páči. (Hlasovanie o návrhu poslancov Národnej rady Slovenskej republiky Daniela Lipšica, Igora Matoviča a Ľubomíra Galka na vydanie zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 1486.)
Blanár, Juraj, podpredseda NR SR (2021-03-30):
Ďalší procedurálny návrh, pán predseda Marián Viskupič.
Pročko, Jozef, poslanec NR SR (2023-12-18):
Ďakujem veľmi pekne. Vzhľadom že tu je minister obrany pán Kaliňák, ja by som ho chcel poprosiť, aby vystúpil, pretože naozaj si myslím, že to, čo hovorí poslancom, by sme mohli vedieť všetci, veď je tu... (Prerušenie vystúpenia predsedajúcim.)
M. Hort, poslanec: (2005-11-08):
A k tomu druhému. No korektnosť je naozaj podľa mňa o tom, že ak chceme urobiť poriadok v termínoch volieb, tak to spravme tesne po parlamentných voľbách hneď prvým ústavným zákonom. No pokiaľ ide o to, čo som sa tu dozvedel od pani Bollovej, Fajnora a Ondriaša, tak len v krátkosti. Viete, ak ma budete presviedčať, že komunizmus bol taký, ako ho tu predostierate, tak sa len treba ísť niekedy pozrieť naozaj na západ od našich hraníc, čo i len do toho Rakúska, kde nemali komunizmus. Po druhej svetovej vojne boli tí, ktorí chodili k nám kradnúť zemiaky, a dnes majú takú spoločnosť vybudovanú, pretože nezničili všetko, čo ste zničili vy. Zničili ste vzťah k vlastníctvu, zodpovednosť k práci, zaviedli ste gulagy, zničili ste ideológiu alebo názory, ktoré tu boli dlhé roky a stáročia budované a na ktorých toto Slovensko prežilo. A o tom, pán Fajnor, že zisky zostávali doma. Preboha živého, však sa už len pozrite na to, akým spôsobom sa vyvážali veci do Sovietskeho zväzu. Ani jeden výrobok nebol vyvážaný v cene, ktorá predstavovala zisk, všetko to bolo za nižšie ako výrobné náklady. To bol ten neokolonializmus, z ktorého ten Sovietsky zväz prosperoval a mohli sme sa mať ďaleko, ďaleko lepšie, nebyť takejto hospodárskej politiky. Pán kolega Fico, len jednu poznámku. Škoda, že sa nikdy nesústredíte na to, aby ste odpovedali na to, čo je v mojich alebo v iných prejavoch povedané o vás. Tentokrát by som bol čakal, že trošku vysvetlíte všetky tie lži, ktoré už sú v televízii aj v priamom prenose. Ďakujem.
P. Paška, predseda NR SR: (2007-12-05):
(Hlasovanie.) 140 prítomných, 74 za, 35 proti, 31 sa zdržalo. Pozmeňujúci návrh pána poslanca Vargu sme odsúhlasili. Ďalej.
Tomanová, Viera, poslankyňa NR SR (2013-01-30):
Ďakujem pekne. Ďakujem veľmi pekne, nehnevajte sa, ale nedá mi nezareagovať na to, čo tu hovoril pán Brocka. Viete, bolo by veľmi zaujímavé, kto ten zákon č. 328/2002 Z. z. v roku 2002 prijímal. Ja viem, kto ho predkladal, aj viem, ako bol spracovávaný. Ale bola to vláda pána Dzurindu. A vtedy aj KDH bolo vo vláde, hoci je pravdou aj to, že ste potom neskôr z vlády vystúpili. Ale v tejto chvíli musím povedať jedno. Bolo v tom zákone a v reforme, ktorú pripravoval pre vás pán Kaník, niekoľko nezmyselností, nielen predčasný starobný dôchodok. Áno, je dobré, a chceli ste riešiť obrovskú mieru nezamestnanosti aj týmto spôsobom, aby ľudia, ktorí si nevedeli nájsť prácu, mohli odísť do predčasného dôchodku. Ale priznať predčasný dôchodok ľuďom od 43. roku veku života popri práci bol totálny nezmysel. A všetky veci, ktoré sa tu teraz snaží minister vnútra akýmsi spôsobom upravovať vo vzťahu k vojakom a k policajtom, povedzme si to, k silovým rezortom, ktoré sú upravené v zákone č. 328/2002 Z. z., jednoznačne ste prijímali vy. Vy ste ich prijímali, vy ste ich tak nalinkovali, ako tu sú nalinkované. A teraz to kritizujete, keď sa snaží robiť minister vnútra a minister obrany aké také kroky v tomto rezorte. Vy si nemyslite, že neviem, aká sekera je zaťatá práve do týchto systémov týmto zákonom. Jednoznačne je nevyhnutné, aby sa k týmto zmenám postupne prispelo. A ja si myslím, že konečne dozrel čas na to, aby sa opozícia nejakým spôsobom vedela dohodnúť so súčasnou vládou, aby sme hľadali spoločné riešenia vzhľadom na to, že reforma v roku 2004 aj vôbec zákon o sociálnom poistení, sociálnom zabezpečení vojakov v roku 2002 sú skutočne nevyhovujúce.
Jurinová, Erika, podpredsedníčka NR SR (2012-07-03):
Posledný písomne prihlásený do rozpravy – pán Richard Vašečka.
Kondrót, Maroš, poslanec NR SR (2019-10-28):
Ďakujem pekne, pán podpredseda. Vážená pani kolegyňa, Demokratická strana nie je v parlamente. Nemôžte zakladať poslanecký klub Demokratickej strany. To si môžte založiť poslanecký klub Strany kurdských pracujúcich alebo Sinn Féin. To nejde, to nejde. Vy môžte byť sympatizanti Demokratickej strany alebo sympatizanti Strany kurdských pracujúcich, ale tým zase je to nedemokratické a protiústavné, lebo nepovoľujete ostatným odídencom, aby sa pridali do vášho klubu. Pokiaľ nie sú sympatizanti Strany kurdských pracujúcich alebo demokratickej strany ktorej? Americkej? Albánskej? Bulharskej? Čiže, prepáčte, toto sa nedá podporiť. Ja si myslím, že keby ste sa volali tak, ako presne ste, poslanecký klub pozberaných odídencov, tam je otvorená cesta pre všetkých ostatných. Čiže ja navrhujem, aby ste sa takto premenovali a dostanete moju podporu. Ďakujem. (Smiech v sále a potlesk.)
Čaplovič, Dušan, minister školstva, vedy, výskumu a športu SR (2012-11-29):
Neviem, ktorí analytici to boli, ale ja som počul teda nezávisle od analytika z INEKO pána Goliaša, jasne povedal, že v súčasnosti je tá možnosť do tých 5 % ísť, čo sa týka platov. A povedal to verejne pre rozhlas. A, samozrejme, tie vnútorné rezervy v rámci rezortu sú analytikmi konštatované, že tie zdroje v tomto rezorte nie sú. Ja som kedysi aj o tom uvažoval, že budem, ako som nastúpil na rezort, hľadať väčšie a väčšie zdroje. A napokon ma vtedy aj upozornil pán poslanec Beblavý, aby som si najprv veci zhodnotil. A, prirodzene, som si ich zhodnotil, že ten rezort je skutočne v súčasnosti, a znovu opakujem, v súčasnosti s tými kompetenciami, ktoré zabezpečuje v tých zdrojoch, tak by som povedal, na hrane, aby zabezpečil všetky výdavky, ktoré sa týkajú obligatórnych, a opakujem znovu, obligatórnych povinností, ktoré má štát v zmysle zákonov, aby dodržiaval zákony. A musím vám povedať, že dneska som sa doobeda stretol, keď som podpisoval memorandum spoločné, slovensko-rakúsko-slovinsko-maďarsko-české v oblasti vzdelávania vo Viedni so svojou kolegyňou pani Schmied, ministerkou školstva rakúskej vlády. Tak mi povedala tiež, najistejšie prostriedky sú obligatórne zadefinované. A tieto prostriedky sú zadefinované v mojom rezorte. A ja skutočne neviem, a opakujem znovu, nájsť ďalšie zdroje, ktoré by mohli byť prerozdelené na platy učiteľov vnútri rezortu. Samozrejme, vo vzťahu k budúcemu roku 2013 ideme robiť optimalizáciu a racionalizáciu školskej siete, ku ktorej sa na školskej štvorpartite prihlásili aj odborári, aj zamestnávatelia, aj zriaďovatelia. Čiže to je jediná cesta, ako nájsť ďalšie zdroje. A, prirodzene, samozrejme, je to aj otázka ďalšieho vývoja v našom rezorte, pretože desiatky rokov, čiže od roku 1993, 20 rokov, opakujem, sa neuskutočnila optimalizácia, racionalizácia školskej siete. A preto dnes máme až také obrovské rozdiely, že nám v školstve končilo 45 000 deviatakov za minulý školský rok 2011/2012 a ponúknutých miest v rámci stredného školstva je 83 000. To sú presné čísla. To znamená, že na jedného absolventa základnej školy sú dve miesta na našich stredných školách. Čiže očakávam aj od samospráv, najmä regionálnych, že urobia isté prehodnotenia, pretože tie prostriedky, ktoré idú v rámci normatívu, a sú tam platové veci, réžia a tak ďalej, sa dajú ušetriť a dajú sa potom presunúť práve na platy učiteľov, aby sme to takýmto spôsobom zabezpečili, lebo tá réžia nebude vykladaná tak, že budeme vykurovať a zabezpečovať réžiu, osvetlenie škôl a tak ďalej poloprázdnych alebo prázdnych, ale tak, že tieto peniaze dostaneme tam, kam patria, a efektívne budú využité práve na platy učiteľov a na vzdelávací proces na našich školách. Toľkoto z mojej strany.
M. Hort, podpredseda NR SR: (2008-11-05):
Š. Harabin, podpredseda vlády a minister spravodlivosti SR: Tak ja len tým bojkotérom chcem odkázať, pánovi Dzurindovi, že zrejme asi sa mu lepšie hrá tenis s pánom Žembom, o ktorom Fides, hovorca Lipšica, povedal, že je šéfom podsvetia. Zrejme pánu Kukanovi asi sa lepšie poľuje s pánom Majským, lebo chodili spoločne na poľovačky. Pán Lipšic si zrejme išiel zaspomínať, ako chodil na hokej so Svobodom. Pani Žitňanská zrejme išla tiež zaspomínať, ako sa stretávala s mafiánom, ktorého za mafiána označil super policajt Spišiak vo svojich zoznamoch, pánom Bognárom. Chodila s ním na kávu, telefonovala si. Pán Palko zrejme išiel asi na spoločnú recepciu s pánom Bielikom alebo išli hľadať stratené telefónne zoznamy s pánom Bielikom, ktorého Špeciálny súd odsúdil za úplatky. Tak to sú tí kumpáni, to sú tí bojkotéri. Som rád, že ma bojkotujú, že nemám dočinenia s týmito klamármi. Najväčším klamárom v histórii Slovenska, ktorý sa narodil, je pán Dzurinda, ktorý národu sľuboval dvojnásobné platy, ten klamár jeden, bojkotér. Ďakujem za slovo.
P. Paška, predseda NR SR: (2008-07-02):
(Hlasovanie.) 140 prítomných, 57 za, 65 proti, 17 sa zdržalo, 1 nehlasoval. Neprijali sme návrh. Ďalej.
Laššáková, Jana, podpredsedníčka NR SR (2012-06-28):
Pán poslanec Šebej, nech sa páči.
Laurenčík, Milan, podpredseda NR SR (2020-09-18):
Ďakujem. Prosím, zaujmite miesto pre navrhovateľa. Dávam slovo spoločnému spravodajcovi z výboru pre hospodárske záležitosti pánovi poslancovi Radovanovi Kazdovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči.
Luciak, Michal, poslanec NR SR (2023-05-09):
Pán predseda, dajte, prosím, hlasovať o tom, že Národná rada sa v súlade s rozhodnutím predsedu Národnej rady... pardon, prideľuje predložený návrh zákona na prerokovanie ústavnoprávnemu výboru, výboru pre financie a rozpočet a výboru pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 30 a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Ďakujem.